# STEMA 1Logoere2Republika e Kosovës-Republic of Kosovo

#  Komuna–Municipality

 Hani i Elezit

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **04/2426/2025**

DREJTORIA PËR BUXHET DHE FINANCA

RAPORTI I PUNËS DHE AKTIVITETEVE PËR MUAJIN MARS 2025

Hani i Elezit, 2025

**DREJTORIA PËR BUXHET DHE FINANCA**

Drejtoria për Buxhet dhe Financa për muajin Mars 2025, funksionin e vet e ka ushtruar në bazë të kompetencave dhe përgjegjësive ligjore mbi qeverisjen e Komunave të Republikës së Kosovës, Statutin e komunës së Hanit të Elezit, Ligjin mbi menaxhimin e financave publike dhe përgjegjësitë, Ligjin mbi financat e pushtetit lokal, Ligjin mbi vetëqeverisjen lokale, Ligjin mbi tatimin në pronën e paluajtshme, Rregulloret dhe udhëzimet administrative nga Ministria e Financave, Punës dhe Transfereve (MFPT).

Drejtoria për Buxhet dhe Financa me qëllim të realizimit sa më efikas të të gjitha kompetencave dhe përgjegjësive, ka funksionuar kryesisht në katër (4) sektorë:

1. Sektori për buxhet
2. Sektori për financa,
3. Sektori për të hyra dhe
4. Sektori i tatimit në pronë.

Drejtoria për Buxhet dhe Financa e menaxhuar nga drejtoresha e drejtorisë dhe me një staf prej (6) zyrtarëve, gjatë muajit Mars 2025 kishte një angazhim permanent, me një përkushtim të madh në drejtim të realizimit sa më të suksesshëm të të gjitha objektivave dhe detyrave të parashikuara në planin e punës së drejtorisë. Aktiviteti i drejtorisë ka qenë i përqëndruar në realizimin e buxhetit sipas dinamikës së planifikuar dhe menaxhimin sa më efikas të buxhetit.

Buxheti i komunës së Hanit të Elezit i ndarë sipas Ligjit me **NR. 08/L-332 MBI NDARJET BUXHETORE PËR BUXHETIN E REPUBLIKЁS SЁ KOSOVЁS PЁR VITIN 2025** është në lartësi prej **3,615,457.00 Euro.**

Ky buxhet është ndarë sipas kategorive ekonomike si në vijim:

* Paga dhe shtesa................. 2,188,542.00 €,
* Mallra dhe shërbime............. 584,500.00 €,
* Shpenzimet komunale ..94,000.00 €,
* Subvencione dhe transfere 143,000.00 €,
* Shpenzime kapitale .. 605,415.00 €,
* Totali i buxhetit.................. **3,615,457.00 €.**

Punët dhe aktivitetet të cilat janë zhvilluar gjatë këtij muaji, mund t’i veçojmë këto:

**SEKTORI PËR BUXHET DHE FINANCA**

* Deklarimi në Thesar obligimet e pa paguara dhe ato kontraktuale për muajin Shkurt 2025,
* Barazimi me Thesar periudha Janar-Shkurt 2025,
* Është dërguar për publikim borxhi publik i muajit shkurt 2025 në ueb faqen komunale,
* Përgatitja dhe publikimi i raportit të punëve dhe aktiviteteve të muajit janar dhe shkurt 2025, në dy formate: Word dhe PDF,
* Kompletimi i lëndëve të kërkuara nga ZKA,
* Hartimi i raportit mujor të të hyrave dhe shpenzimeve të muajit shkurt,
* Themelimi i grupit punues për hartimin e planit të dëgjimeve buxhetore,
* Llogaritja dhe realizimi i të gjitha pagesave të destinuar për pagesën e pagave dhe shtesave të Administratës Komunale, të këshilltarëve Komunal, komiteteve të ndryshme të Kuvendit, të Sektorit të Arsimit dhe Sektorit të Kujdesit Primar Shëndetësor.

**RAPORTI I EKZEKUTIMIT TË BUXHETIT PËR MUAJIN MARS 2025**

|  |  |  |  |  |  |
| --- | --- | --- | --- | --- | --- |
| **Kategoritë ekonomike të shpenzimeve** | **Buxheti 2025** | **Buxheti I alokuar**  | **Realizimi Mars 2025** | **% Realizim/ planifikim** | **% Realizim/ alokim** |
| **Paga dhe shtesa** | 2,188,542.00 | 561,541.90 | 186,594.29 | 8.5% | 33.2 % |
| **Mallra dhe shërbime** | 653,646.58 | 598,946.08 | 86,423.42 | 13.2 % | 14.4 % |
| **Shpenzime komunale** | 94,000.00 | 94,000.00 | 23,202.03 | 24.6% | 24.6% |
| **Subvencione dhe trans.** | 143,000.00 | 20,509.31 | 800 | 0.5% | 3.9 % |
| **Shpenzime kapitale** | 728,440.56 | 587,421.56 | 0 | 0% | 0 % |
| **TOTAL** | **3,807,629.14** | **1,862,418.85** | **297,019.74** | **7.8 %** | **15.9 %** |

**SEKTORI PËR TË HYRAT**

Planifikimi i të hyrave vetanake për vitin 2025 është në shumë prej 339,719.00 €. Inkasimi i të hyrave për muajin mars janë në shumë prej 15,729.81 € dhe paraqesin 4.6%, ndërsa nga muaji Janar deri në muajin Mars kemi inkasuar 37,239.12 € ose 11% prej projeksionit.

* Regjistrimi, harmonizimi i të hyrave ditore në SIMFK,
* Alokimi i të hyrave të muajve janar-shkurt në Nën-Programe dhe kategori buxhetore, varësisht prej planifikimit buxhetor.

**SEKTORI I TATIMIT NË PRONË**

Gjatë këtij muaji, ky sektor ka kryer shërbime të rregullta ndaj qytetarëve, siç janë:

* lëshimin e faturave të tatimit në pronë,
* lëshimin e vërtetimeve për qëllime të ndryshme.

Nga Posta e Kosovës, jemi njoftuar që i kanë pranuar faturat e tatimit në pronë nga DTP-MFPT. Gjegjësisht, numri total i faturave është 1,560 ndërsa shuma e faturimit është 108,249.37 €.

Drejtore për Buxhet dhe Financa

Lindita Ballazhi